Scene de o violență șocantă au filmate în trafic, luni, în București. Sunt imagini cu puternic impact emoțional.

Doi tineri au fost surprinși de o cameră de bord în timp ce merg printre mașinile care staționau la semafor.

La un moment dat, se opresc în dreptul unui autoturism, se uită pe geam, spun ceva, apoi, fără ezitare, merg la mașina din fața acestuia, care avea geamul din dreapta față deschis. Unul dintre indivizi începe să dea cu pumnul, fără milă, în persoana aflată în dreapta. Iar ce e mai îngrozitor abia urmează - prin geamul deschis, bagă mâna și deschide portiera din spate. Cei doi indivizi intră în mașină. E momentul în care filmarea se oprește.

ACTUALIZARE. Noi imagini trimise de un telespectator Digi24 par să surprindă momentele după incidentul de la semafor. În mașină, cei doi bărbați par să fi continuat să lovească pasagerii. Detaliile și imaginile aici.

Martorii povestesc că în autoturismul respectiv erau trei fete. Două dintre ele pe locurile din față.

Anterior acestui moment, agresorii ar fi căutat alte mașini cu geamurile deschise.

În orice caz, într-o filmare anterioară acestui moment sunt surprinși venind din partea cealaltă și traversând strada în fugă, chiar la un moment dat o mașină a frânat brusc, fiind gata-gata să dea peste ei. Culmea e că au trecut și pe lângă o mașină a Jandarmeriei, ceea ce nu pare să-i fi intimidat câtuși de puțin:

Aceștia sunt agresorii, așa cum au fost surprinși în momentul în care, după ce au traversat, au trecut pe lângă mașina ce avea cameră de bord:

Incidentul a fost filmat în zona Spitalului Sfânta Maria, pe bulevardul Ion Mihalache, luni, în jurul orei 18:20.

Iată ce a povestit la Digi24 Mihai Comișel, cel cu mașina a cărei cameră de bord a surprins incidentul:

„N-a intervenit nimeni din păcate, eu am început să claxonez, dar a trebuit să fac dreapta”, a relatat Mihai Comișel.

Jurnaliștii Digi24 au sesizat Poliția.

Este posibil ca tinerii să se fi aflat sub influența drogurilor, a sugerat, la Digi24, Cosmin Andreica, liderul unui sindicat al polițiștilor.

Citiți și: CTP, despre imaginile cu agresorii din trafic: „Ăia doi vin ca la pescuit”

Editor: Luana Păvălucă